और इसी का कमाल था कि मैं दुबारा उठ खड़ा हुआ. लोग कहते हैं कि आप बहुत मैच्योर हैं, समझदार हैं लेकिन चारी साहब के सामने मैंने कभी नहीं चाहा कि मैं मैच्योर बनूं. हमेशा यही चाहता रहा कि उनसे liberty लूं. के ऐसा करूंगा तो क्या होगा, वैसा करूंगा तो क्या होगा. और इसी क्रम में उनसे बहुत कुछ सीखता चला गया. इसे यूं भी कह लें कि उन्होंने अपने जीवन के सारे अनुभवों का निचोड़ मुझे बता दिया-सिखला दिया-समझा दिया. गुणी सम्पादकों (मुृणाल पांडे-मधुसूदन आनंद-बालमुकुंद सिन्हा आदि क्योंकि इनके बाद की पीढ़ी वाले सम्पादक दूसरों को कितना बता-सिखा पाएंगे, मुझे नहीं पता. हां, Qamar Waheed Naqvi साहब के साथ टीवी में काम नहीं कर पाया, इसका मलाल ताउम्र जरूर रहेगा और जब उनसे मिला था तो ये बात मैंने उनसे कही भी थी) की एक पीढ़ी के साथ काम करने का फायदा ये रहा कि जिस तरह पत्रकारिता में अब कोई मेरा हाथ नहीं पकड़ सकता, ठीक उसी तरह राघवचारी साहब के साथ काम करने का असर ये हुआ कि अब Academics में भी कोई मेरा हाथ पकड़ नहीं पाएगा.